Document ID: 31999R1245

KOMISSION ASETUS (EY) N:o 1245/1999,
annettu 16 päivänä kesäkuuta 1999,
uusien rehun lisäaineiden hyväksymisestä
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon rehujen lisäaineista 23 päivänä marraskuuta 1970 annetun neuvoston direktiivin 70/524/ETY(1), sellaisena kuin se on viimeksi muutettuna komission asetuksella (EY) N:o 866/1999(2), ja erityisesti sen 9 j ja 3 artiklan,
sekä katsoo, että
(1) direktiivissä 70/524/ETY säädetään, että uusia lisäaineita tai uusia lisäaineiden käyttötapoja voidaan hyväksyä ottamalla huomioon tieteellinen ja tekninen kehitys,
(2) ryhmään "sideaineet, paakkuuntumisenestoaineet ja sakeuttamisaineet" kuuluvaa uutta lisäainetta, natroliitti-fonoliittia, on tutkittu laajalti joissakin jäsenvaltioissa; suoritettujen tutkimusten perusteella näyttää siltä, että tämä uusi lisäaine voidaan hyväksyä,
(3) toista ryhmään "sideaineet, paakkuuntumisenestoaineet ja sakeuttamisaineet" kuuluvaa uutta lisäainetta, tuliperäistä klinoptiloliittia, on tutkittu menestyksekkäästi tietyissä jäsenvaltioissa; tämä uusi lisäaine olisi hyväksyttävä väliaikaisesti,
(4) uudet lisäaineet tai lisäaineiden käyttömuodot voidaan hyväksyä väliaikaisesti, jos ne eivät rehussa sallittuina pitoisuuksina vaikuta haitallisesti eläinten tai ihmisten terveyteen tai ympäristöön, eivätkä myöskään aiheuta haittaa kuluttajille muuttamalla eläintuotteiden ominaisuuksia, jos niiden pitoisuutta rehuissa voidaan valvoa ja jos käytettävissä olevien tulosten perusteella voidaan kohtuudella olettaa, että niillä on rehuun sekoitettuna edullinen vaikutus rehun ominaisuuksiin tai eläinten tuotantoon,
(5) natroliitti-fonoliitin väliaikainen hyväksyntä päättyi jo 21 päivänä huhtikuuta 1999; oikeudellisen varmuuden vuoksi on tarpeen säätää tämän asetuksen soveltamisesta taannehtivasti, ja
(6) tässä asetuksessa säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN ASETUKSEN:
1 artikla
Ryhmään "sideaineet, paakkuuntumisenestoaineet ja sakeuttamisaineet" kuuluva natroliitti-fonoliitti voidaan hyväksyä direktiivin 70/524/ETY mukaisesti rehujen lisäaineeksi E 566 tämän asetuksen liitteessä I esitetyin edellytyksin.
2 artikla
Ryhmään "sideaineet, paakkuuntumisenestoaineet ja sakeuttamisaineet" kuuluva tuliperäinen klinoptiloliitti voidaan hyväksyä direktiivin 70/524/ETY mukaisesti rehujen lisäaineeksi n:o 3 tämän asetuksen liitteessä II esitetyin edellytyksin.
3 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 22 päivästä huhtikuuta 1999.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä kesäkuuta 1999.

Labels: 0
17
6